1984 (novela)

1984 (na versión orixinal n'inglés: Nineteen Eighty-Four) ye una novela política de ficción futurista escrita por George Orwell ente 1947 y 1948 y espublizada el 8 de xunetu de 1949. La obra popularizó los conceutos del omnipresente y vixilante Hermanu Grande, de l'habitación 101, de la policía'l Pensamientu y la neofala, adautación del idioma inglés na que se tresforma'l léxicu con envises represivos, sol principiu de que lo que nun forma parte de la llingua nun pue ser pensado.

Munchos analistes detecten paralelismos ente la sociedá actual y el mundu de 1984, suxiriendo que tamos empezando a vivir no que se conoció como sociedá orwelliana, una sociedá onde se manipolia la información y se prautica la vixilancia masiva y la represión política y social. Sicasí, nun hai qu'escaecer qu'estos elementos yá apaecen na novela rusa Nós (1920) de Zamiatin, na que s'inspiró Orwell, y que se considera la novela fundadora de la novela distópica contemporánea. La novela de 1984 ye, sicasí, muncho más popular y el términu «orwellianu» convirtióse en sinónimu de les sociedaes o organizaciones que reproducen actitúes totalitaries y represores como les representaes na novela. La novela foi un ésitu en términos de ventes y convirtióse nun de los más influyentes llibros del sieglu XX.

 Sociedá na novela 

 Ministerios 
 Ministeriu del Amor (Miniluv en neofala)
 Ministeriu de la Paz (Minipax)
 Ministeriu de la Bayura (Miniplenty)
 Ministeriu de la Verdá (Minitrue)

 Superpotencies 
El mundu ta dixebráu en tres superpotencies:
 Oceanía, onde gobierna'l Ingsoc, acrónimu de "socialismu inglés". Abarca'l Reinu Xuníu, Irlanda, toa América, Australia, Nueva Zelanda y el sur d'África.
 Eurasia, onde gobierna el neobolchevismu. Abarca la Xunión Soviética y Europa, cola esceición d'Islandia, Reinu Xuníu ya Irlanda.
 Asia Oriental, onde gobierna la "adoración de la muerte" o la "desapaición del yo". Abarca China, Xapón y Corea.
Amás, hai delles zones del mundu que tán siendo engarraes ente les trés superpotencies, estos territorios en llucha son los únicos territorios que pasen d'unes manos a otres, el restu del mundu siempres pertenecen a la so correspondiente nación.

 Torna al asturianu 
La traducción de la novela al asturianu fízola Xesús González Rato y foi asoleyada el 1 d'avientu de 2019 pola editorial Trabe.

 Ver tamién 
 Los 100 llibros del sieglu según Le Monde

 Bibliografía 

 Referencies 

 Enllaces esternos 

Categoría:Ciencia ficción
Categoría:Traducciones al asturianu